Diari Oficial de la Generalitat Valenciana


Sumari del DOGV 3688, del 15-02-2000 (2000/1058)

ORDRE de 27 de gener de 2000, de la Conselleria de Medi Ambient, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 2000-2001.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/01/27/(1)/dof/vci/html**

### Dades del document

Número de DOGV
:   3688

Data del DOGV
:   15-02-2000

Secció del DOGV
:   I. DISPOSICIONS GENERALS

Número del document
:   2000/1058


Data del document
:   27-01-2000

Organisme emissor
:   Conselleria de Medi Ambient

Tipus de document
:   Ordre

Descriptors 

:   * indústria pesquera
    * regulació de la pesca
    * legislació
    * protecció del medi ambient
    * temporada de pesca

ORDRE de 27 de gener de 2000, de la Conselleria de Medi Ambient, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 2000-2001. [2000/S1058]
  
D'acord amb el que disposa la Llei de Pesca Fluvial, de 20 de febrer de 1942, i el Reglament que la desenvolupa, de 6 d'abril de 1943, i el que indica l'article 33, apartat 2, de la Llei 4/1989, de 27 de març, de Conservació dels Espais Naturals i de la Flora i la Fauna Silvestres, es fixen els períodes hàbils de pesca i les normes generals aplicables en la pesca a les aigües continentals de la Comunitat Valenciana.
  
Per aquests motius, a proposta de la Direcció General de Planificació i Gestió del Medi, fent ús de les facultats que tinc atribuïdes,
  
ORDENE
  
Article 1. Espècies
  
Les espècies de peixos la pesca de les quals és permesa a les aigües continentals de la Comunitat Valenciana són:
  
Anguila (Anguilla anguilla)
  
Truita arc iris (Oncorhynchus mykiss)
  
Truita comuna (Salmo trutta). Sols pesca sense mort
  
Luci (Esox lucius)
  
Barbs (Barbus sp.)
  
Carpa (Cyprinus carpio)
  
Carpí roig (Carassius auratus)
  
Tenca (Tinca tinca)
  
Bagra comuna (Leuciscus pyrenaicus)
  
Llobarro (Dicentrarchus labrax)
  
Mugílids: llissa vera, llissa calua, llissa de cap xiquet i llissa llobarrera (llisses incloses en les espècies Chelon labrosus, Liza ramada, Liza saliens i Mugil cephalus)
  
Cranc de riu americà (Procambarus clarkii)
  
Albor (Alburnus alburnus)
  
Peix sol (Lepomis gibbosus)
  
Article 2
  
Les talles mínimes per a aquestes espècies s'indiquen a continuació, sense perjudici de les reglamentacions vigents a cada vedat.
  
S'entendrà per longitud en els peixos la distància existent des de l'extremitat anterior al cap fins al punt mitjà de la part posterior de l'aleta cabal o cua estesa.
  
Espècies cm
  
Anguila 25
  
Truita arc iris 19
  
Truita comuna pesca sense mort
  
Luci 40
  
Barbs 18
  
Carpa 18
  
Tenca 25
  
Llobarro 25
  
Perca americana 25
  
Múgils 25
  
Resta de peixos 8
  
Tots aquells exemplars que es capturen de mida igual o inferior a l'establida s'hauran de restituir immediatament a l'aigua d'on van ser extrets.
  
Article 3. Limitacions i prohibicions de caràcter general
  
a). Xarxes. L'ús de xarxes és prohibit i només és autoritzable, amb caràcter excepcional, segons s'estableix en la Llei 4/1989, de Conservació dels Espais Naturals i de la Flora i la Fauna Silvestres, i en la Llei de Pesca Fluvial.
  
b). Esquers. Queda prohibida la utilització dels tipus d'esquers següents: peixos vius, crancs vius o morts i ous de peix.
  
c) Queda prohibida la pesca nocturna. Només es podrà fer en les aigües que no siguen pròpies de truita i en la modalitat tradicional per a captura d'anguila denominada molinà (pesca sense ham).
  
L'horari hàbil de pesca és el comprés entre una hora abans de l'eixida del sol fins una hora després de la seua posta, prenent les hores de l'eixida i l'ocàs de l'almanac.
  
Article 4. Vedats de pesca
  
A fi de protegir i fomentar la fauna ictiològica, durant aquesta temporada s'estableixen els vedats de pesca que s'especifiquen en l'annex I. Hi és totalment prohibida la captura de qualsevol espècie.
  
Article 5. Vedats
  
La llista de vedats de pesca s'indica en l'annex II. Per a practicar la pesca en aquests trams cal un permís especial, personal i intransferible. Les condicions específiques a què se subjecta la pesca en aquests vedats seran establides per les direccions territorials de la Conselleria de Medi Ambient corresponents.
  
Article 6. Pesca de la truita
  
1. El període hàbil d'aquesta temporada serà del tercer diumenge de març, dia 19, al 31 d'agost.
  
2. Els dies hàbils per a la pesca seran: dilluns, dijous, divendres, dissabtes, diumenges i festius.
  
3. D'acord amb l'article 18 de la Llei de Pesca Fluvial, es consideren aigües habitades per la truita, les indicades en els quadres de l'annex III. Hi regiran les condicions específiques que s'assenyalen en cada tram, a més d'aquelles que no s'hi indiquen, però que siguen de caràcter general.
  
4. El nombre màxim de captures per pescador i dia serà de sis exemplars de truita arc iris a les zones lliures on estiga autoritzada. El nombre de captures autoritzades als vedats el determinarà la reglamentació específica vigent en cada vedat.
  
Atesa l'escassesa de truita comuna (Salmo trutta), durant aquesta temporada n'està prohibida la pesca, llevat d'aquelles zones on es practique la pesca sense mort.
  
5. S'autoritzen amb caràcter general els següents procediments i modalitats de pesca i esquer:
  
a) Pesca amb una sola canya, sense abandó.
  
b) Esquers artificials i, a més, algues del tipus del verdet i fruita del temps per a ciprínids.
  
c) Pesca sense mort amb mosca o cullereta i amb un sol ham, a vedats sense mort.
  
6) Es prohibeix esquerar les aigües abans o durant la pesca en aigües de truites.
  
Article 7. Pesca de perca americana o black bass (Micropterus salmoides)
  
1. El període hàbil per a aquesta temporada comprendrà tot l'any, amb l'obligatorietat de tornar amb vida a l'aigua totes les captures que es facen als embassaments artificials des del dia 1 d'abril fins al 31 de maig, pel fet de ser època de fresa i reproducció de l'espècie. Durant aquest període no es podran autoritzar concursos de pesca d'aquesta espècie.
  
2. El nombre màxim de captures per pescador i dia serà de sis exemplars.
  
3. Aquestes limitacions només són aplicables a aigües d'embassaments artificials.
  
Article 8
  
La resta d'espècies indicades en l'article 1 podran pescar-se amb canya durant tot l'any, fora dels trams declarats oficialment habitats per la truita, que es detallen en l'annex III.
  
Article 9. Cranc de riu
  
Les espècies de cranc que es permet de pescar són el cranc de riu americà (Procambarus clarkii) durant tot l'any sense limitació de grandària ni de nombre d'exemplars. S'hi podran utilitzar un màxim de huit salabres.
  
Article 10. Indemnitzacions
  
A l'efecte d'exigir l'oportuna indemnització pels exemplars pescats il·legalment al territori de la Comunitat Valenciana, en l'annex IV es fixa el barem de valoració de les distintes espècies piscícoles.
  
Article 11
  
S'autoritza les direccions territorials de la Conselleria de Medi Ambient perquè modifiquen els períodes, les zones hàbils de pesca i el nombre de captures. esquers a usar i, a més, perquè establisquen vedes temporals com a conseqüència de les condicions biològiques de les masses d'aigua, repoblacions o circumstàncies meteorològiques adverses, com també perquè incrementen les talles mínimes de captura.
  
Article 12. Concursos i competicions de pesca
  
Per a la realització de concursos i competicions de pesca serà preceptiva l'autorització de les direccions territorials de la Conselleria de Medi Ambient, les quals podran realitzar modificacions excepcionals de la normativa establida en aquesta ordre pel que fa a esquer, talles, quotes i dies hàbils.
  
Els concursos i competicions seran tramitats per la Federació de Pesca, que haurà de presentar un calendari als serveis territorials de la Conselleria de Medi Ambient abans del 15 de març del 2000.
  
Article 13
  
Es consideren com a aigües embassades aquelles que coincidisquen amb l'àrea inundable en situació de màxima capacitat de la pressa o embassament.
  
Article 14
  
Les prohibicions i limitacions generals no recollides en aquesta ordre es regiran pel que disposen la Llei de Pesca Fluvial, el reglament que la desplega, i per la Llei 4/1989, de 27 de març, i el Reial Decret 1.095/1989, de 8 de setembre. La pesca de l'angula es regirà per la normativa pròpia.
  
Disposició final
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 27 de gener de 2000
  
El conseller de Medi Ambient,
  
FERNANDO MODREGO CABALLERO
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI